recursal/SuperWikiNEXT-32B huggingface dataset:
Συντεταγμένες: 52°14′39.001″N 21°0′10.001″E﻿ / ﻿52.24416694°N 21.00277806°E﻿ / 52.24416694; 21.00277806

Το **Εβραϊκό Ιστορικό Ινστιτούτο** (πολωνικά: Żydowski Instytut Historyczny‎‎, γίντις: ‏ייִדישער היסטאָרישער אינסטיטוט), γνωστό και ως **Εβραϊκό Ιστορικό Ινστιτούτο «Εμάνουελ Ρίνγκελμπλουμ»**, είναι ερευνητικό ίδρυμα στη Βαρσοβία της Πολωνίας, το οποίο ασχολείται κυρίως με την ιστορία των Εβραίων στην Πολωνία και τον εβραϊκό πολιτισμό.

Ιστορία
-------

Το Εβραϊκό Ιστορικό Ινστιτούτο δημιουργήθηκε το 1947 ως συνέχεια της Κεντρικής Εβραϊκής Ιστορικής Επιτροπής, η οποία ιδρύθηκε το 1944. Η Ένωση Εβραϊκού Ιστορικού Ινστιτούτου είναι το εταιρικό όργανο που είναι υπεύθυνο για το κτήριο και τις εκμεταλλεύσεις του Ινστιτούτου. Το Ινστιτούτο υπάγεται στη δικαιοδοσία του Υπουργείου Πολιτισμού και Εθνικής Κληρονομιάς. Το 2009 πήρε το όνομά του από τον Εμάνουελ Ρίνγκελμπλουμ. Το ινστιτούτο είναι μια αποθήκη υλικού τεκμηρίωσης που σχετίζεται με την εβραϊκή ιστορική παρουσία στην Πολωνία. Είναι επίσης ένα κέντρο ακαδημαϊκής έρευνας, μελέτης και διάδοσης γνώσεων σχετικά με την ιστορία και τον πολιτισμό του Πολωνικού Εβραϊσμού.

Το πιο πολύτιμο μέρος της συλλογής είναι το Αρχείο του Γκέτο της Βαρσοβίας, γνωστό ως Αρχείο Ρίνγκελμπλουμ. Περιέχει περίπου 6.000 έγγραφα (περίπου 30.000 σελίδες).

 Έκθεση στον πρώτο όροφο
Άλλες σημαντικές συλλογές σχετικά με τον Β΄ Παγκόσμιο Πόλεμο περιλαμβάνουν μαρτυρίες (κυρίως Εβραίων επιζώντων του Ολοκαυτώματος), απομνημονεύματα και ημερολόγια, τεκμηρίωση της Κοινής και Εβραϊκής Αυτοβοήθειας (οργανώσεις πρόνοιας που δραστηριοποιούνται στην Πολωνία υπό την κατοχή) και έγγραφα από τα Εβραϊκά Συμβούλια (Judenräte). Η ενότητα για την τεκμηρίωση των εβραϊκών ιστορικών τοποθεσιών περιέχει περίπου 40 χιλιάδες φωτογραφίες που αφορούν την εβραϊκή ζωή και τον πολιτισμό στην Πολωνία.

Το Ινστιτούτο έχει δημοσιεύσει μια σειρά εγγράφων από το Αρχείο Ρίνγκελμπλουμ, καθώς και πολλά απομνημονεύματα και ημερολόγια εν καιρώ πολέμου. Επίσης, για περισσότερα από 60 χρόνια τώρα, το Ινστιτούτο δημοσιεύει ένα ακαδημαϊκό περιοδικό που μετονομάστηκε το 2001 σε *Τριμηνιαία Εβραϊκή Ιστορία* (πολωνικά: Kwartalnik Historii Żydów‎‎) και εγγράφηκε στον κατάλογο των εξαιρετικών ακαδημαϊκών περιοδικών Master Journal το 2011.

Παραπομπές
----------

1. 1 2 3  The Jewish Historical Institute, αρχική σελίδα.
2. ↑  Stephan Stach *Geschichtsschreibung und politische Vereinnahmungen: Das Jüdische Historische Institut in Warschau 1947-1968*, in: Jahrbuch des Simon-Dubnow-Instituts / Simon Dubnow Institute Yearbook VII (2008), 401-431, (ISBN 978-3-525-36934-0)
3. ↑  Jewish Historical Institute, *The Jewish History Quarterly. Αρχειοθετήθηκε 2019-10-24 στο Wayback Machine.*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 169625973
* LCCN: no97037377
* ISNI: 0000 0001 2243 4545
* GND: 1005961-1
* SUDOC: 026603357
* BNF: cb11881932p (data)
* BIBSYS: 4067979
* ULAN: 500312745
* NLA: 36061812
* NKC: ko2003195580
* CiNii: DA17349143

 |

 |
Το **Καρνόσαυρος 2: Οι Ράπτορες Επιτίθενται** (αγγλικά: *Carnosaur 2*) είναι μια ταινία χαμηλού προϋπολογισμού του 1995 και συνέχεια της ταινίας Καρνόσαυρος. Την σκηνοθεσία ανέλαβε ο Λούις Μορνο και το σενάριο έγραψε ο Μάικλ Πάλμερ. Πρωταγωνιστούν οι Τζον Σάβατζ, Κλιφ Ντε Γιάνγκ, Ντον Στρούντ και Ρικ Ντιν.

Πλοκή
-----

Μια ομάδα επιστημόνων πηγαίνουν σε ένα πυρηνικό εργοστάσιο εξόρυξης για να ερευνήσουν μια πιθανή κατάρρευση αλλά κανείς δεν το περίμενε ότι θα βρεθούν πολιορκημένοι από μια ομάδα μεταλλαγμένων δεινόσαυρων οι οποίοι διψούν για αίμα και προσπαθούν να τους σκοτώσουν έναν προς έναν.

Ηθοποιοί και χαρακτήρες
-----------------------

* Τζον Σάβατζ ως *Τζακ Ριντ*
* Κλιφ Ντε Γιάνγκ ως *Τομ Μακ Κουέιντ*
* Ντον Στρούντ ως *Μπεν Καχάνε*
* Ρικ Ντιν ως *Μονκ Μπρόντι*
* Ράιαν Τομας Τζόνσον ως *Τζες Τέρνερ*
* Αραμπέλα Χόλζμπογκ ως *Σαρα Ρόουλινς*
* Μιγκέλ Νούνεζ Τζ. ως Εντ Μόσες
* Γκάι Μπόιντ ως *Τζο Γουόκερ*

Ειδικά εφέ
----------

Ο μηχανικός Τυραννόσαυρος από την πρώτη ταινία χρησιμοποιήθηκε ξανά ενώ νέοι Βελοσιράπτορες με γκρι δέρμα αντικατέστησαν τον Δεινόνυχο από την πρώτη ταινία. Στην ταινία δεν χρησιμοποιήθηκαν καθόλου ψηφιακά εφέ. Stock Footage από την πρώτη ταινία καθώς και σκηνές χρησιμοποιήθηκαν.

Υποδοχή
-------

Το *Carnosaur 2* γνώρισε αρνητικές κριτικές από το κοινό όπως άλλωστε και ολόκληρη η σειρά Carnosaur. Στο IMDb έχει μια βαθμολογία των 3,2/10 βασισμένη σε 1.361 βαθμολογίες. Στο Rotten Tomatoes έχει μια βαθμολογία των 31% από 2.604 χρήστες.

Κυκλοφορία
----------

Το Carnosaur 2 ήταν η τελευταία ταινία της σειράς με κινηματογραφική προβολή. Κυκλοφόρησε σε DVD το 2000 από τη New Horizons. Τα ειδικά χαρακτηριστικά περιλάμβαναν βιογραφίες και το αρχικό τρέιλερ της ταινίας. Κυκλοφόρησε επίσης στις 6 Φεβρουαρίου 2001 ως μέρος της συλλογής The Carnosaur Collection. Πλέον οι τρεις ταινίες καθώς και η ανεπίσημη συνέχεια Raptor έχουν σταματήσει να κυκλοφορούν.

Εξωτερικοί Σύνδεσμοι
--------------------

* Carnosaur 2 στο Rotten Tomatoes
* Carnosaur 2 στο Allmovie
* Παρουσίαση της ταινίας στο FilmBizzaro

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Σειρά ταινιών *Carnosaur* |
| --- |
|  |
| Ταινίες | 
* *Καρνόσαυρος*
* *Καρνόσαυρος 2: Οι Ράπτορες Επιτίθενται*
* *Καρνόσαυρος 3: Αρχέγονο Είδος*
 |
|  |
| Ανεπίσημες συνέχειες | 
* *Το Ξύπνημα του Τρόμου*
* *Η Φόρμουλα της Εδέμ*
 |
|  |
| Σκηνοθέτες | 
* Άνταμ Σάιμον
* Λούις Μορνο
* Τζόναθαν Γουίνφρι
* Τζιμ Γουινόρσκι
* Τζον Καρλ Μπούχλερ
 |

 |
Ο **Μέτωνας** ήταν Έλληνας μαθηματικός, αστρονόμος, γεωμέτρης και μηχανικός, ο οποίος έζησε στην Αθήνα τον 5ο π.Χ. αιώνα. Είναι περισσότερο γνωστός για τους υπολογισμούς που αφορούν τον επώνυμο Μετωνικό κύκλο, τον οποίο εισήγαγε το 432 π.Χ. στο σεληνιακό Αττικό ημερολόγιο.

Το ημερολόγιο του Μέτωνα
------------------------

Το ημερολόγιο του Μέτωνα υποθέτει ότι 19 ηλιακά έτη είναι ίσα με 235 σεληνιακούς μήνες. Το σύστημα αυτό προέκυψε από υπολογισμούς που έκανε ο Μέτων με βάση δικές του και παλιότερες αστρονομικές παρατηρήσεις και επιβεβαίωσε ο Αρίσταρχος 152 χρόνια αργότερα. Οι παρατηρήσεις του Μέτωνα έγιναν σε συνεργασία με τον Ευκτήμονα για τον οποίο τίποτε άλλο δεν είναι γνωστό.

Ο Έλληνας αστρονόμος Κάλλιπος συνέχισε το έργο του Μέτωνα, προτείνοντας τον Καλλίπου κύκλο. Ο Καλλίπου κύκλος έχει διάρκεια 76 ετών - περίπου 4 φορές μεγαλύτερη από τον Μετωνικό κύκλο, με μία λιγότερη ηλιακή ημέρα στον πλήρη κύκλο. Κατά ειρωνικό τρόπο, ενώ ο Μετωνικός κύκλος υπερεκτιμά τη διάρκεια ενός ηλιακού έτους κατά 5 λεπτά, ο κύκλος του Καλλίπου υποεκτιμά τη διάρκεια του ηλιακού έτους κατά 11 λεπτά, και ως εκ τούτου παράγει αποτελέσματα τα οποία είναι λιγότερο ακριβή από εκείνα που παράγονται με τη χρήση του Μετωνικού κύκλου.

Ο αρχαιότερος γνωστός αστρονομικός υπολογιστής του κόσμου, ο Μηχανισμός των Αντικυθήρων (2ος αιώνας π.Χ.), εκτελεί υπολογισμούς με βάση τόσο τον Μετωνικό όσο και τον κύκλο του Καλλίπου, με ξεχωριστό πίνακα για τον κάθε ένα.

Σύμφωνα με μαρτυρίες αρχαίων ιστορικών, ο Μέτωνας εγκατέστησε στην Πνύκα το πρώτο *ἡλιοτρόπιον* ή *ἡλιοσκόπιον* της Αθήνας, τα θεμέλια του οποίου είναι ακόμα ορατά ακριβώς πίσω από το βήμα της Πνύκας, του αρχαίου βουλευτηρίου. Ο Μέτωνας προσδιόρισε τις ημερομηνίες των ισημεριών και τα ηλιοστάσια με βάση τη συγκεκριμένη θέση του ηλιοσκοπίου. Από τη θέση αυτή η ανατολή του ήλιου κατά το θερινό ηλιοστάσιο φαίνεται από την κορυφή του Λυκαβηττού, ενώ έξι μήνες αργότερα, κατά το χειμερινό ηλιοστάσιο, ο ήλιος ανατέλλει από την κορυφή του Υμηττού. Η ετήσια φαινομενική μετακίνηση του ήλιου στον ορίζοντα δημιουργεί ένα τόξο 60°, η διχοτόμος του οποίου ευθυγραμμίζεται με το βράχο της Ακρόπολης. Ο ακριβής προσδιορισμός του θερινού ηλιοστασίου ήταν σημαντικός για τους αρχαίους Αθηναίους, διότι η πρώτη σελήνη μετά το θερινό ηλιοστάσιο όριζε την αρχή του νέου έτους και την έναρξη του Εκατομβαιώνος.

Ο Μέτων εμφανίζεται για λίγο ως χαρακτήρας στο έργο του Αριστοφάνη «Όρνιθες» (414 π.Χ.). Παρουσιάζεται στη σκηνή με τοπογραφικά όργανα και περιγράφεται ως γεωμέτρης.

Τα λίγα που γνωρίζουμε για τον Μέτωνα έρχονται σε μας μέσα από αρχαίους ιστορικούς. Σύμφωνα με τον Πτολεμαίο, μια στήλη ανεγέρθη στην Αθήνα που περιείχε μια καταγραφή των παρατηρήσεων του Μέτωνα και μια περιγραφή του Μετωνικού κύκλου. Κανένα από τα έργα του δε διασώθηκε.

Σημειώσεις
----------

1. ↑  Arthur Berry: «A Short History of Astronomy» (Βρετανικά αγγλικά) John Murray. Λονδίνο. 1898.
2. ↑   Hannah, R. [2009] *Time in Antiquity*. London & New York: Routledge, σελίδες 5-8.

Εξωτερικοί σύνδεσμοι
--------------------

* Μέτων ο Αθηναίος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 69321361
* GND: 102399492

 |

 |
Η επιβλητική είσοδος από το σπίτι της Χάμκως στην Κόνιτσα
Ο όρκος του Αλή Πασά και της Χαϊνίτσας επάνω στο νεκρό σώμα της ΧάμκωςΟ όρκος του Αλή Πασά και της Χαϊνίτσας επάνω στο νεκρό σώμα της Χάμκως
Η **Χάμκω** (τούρκικα: Εsmihan Hanım, 1725 - 1792) ήταν η μητέρα του Αλή Πασά των Ιωαννίνων.

Βιογραφία
---------

Η Χάμκω γεννήθηκε το 1725. Ήταν κόρη του Ζεϊνέλ-Μπέη. Το 1744 γέννησε τον Αλή και 4 χρόνια μετά την αδελφή του Χαϊνίτζα. Μετά τον θάνατο του συζύγου της η Χάμκω βοηθούμενη από τον εραστή της Τσαούς Πρίφτη, μετήλθε τα πάντα προκειμένου να ενισχύσει και προωθήσει στην Οθωμανική Διοίκηση τον γιο της Αλή.

Σε κάποια απ΄ αυτές τις ενέργειές της συνελήφθη μαζί με την κόρη της από τους κατοίκους του Γαρδικίου και φέρεται να βιάστηκαν ομαδικά από αυτούς. 

Η Χάμκω πέθανε το 1792

Πηγές
-----

* "Μεγάλη Ελληνική Εγκυκλοπαιδεία Δρανδάκη" τομ.ΚΔ΄, σελ.453.
Ο **Λυκούργος Σακελλάρης** (1947-2018), του Δημητρίου, ήταν Έλληνας πολιτικός, ιδρυτικό μέλος του ΠΑΣΟΚ. Υπηρέτησε μεταξύ άλλων ως Νομάρχης Θεσσαλονίκης από το 1982 έως το 1985.

Βιογραφία
---------

Γεννήθηκε στη Σούρπη της Μαγνησίας, το 1947. Σπούδασε πολιτικός μηχανικός στο ΑΠΘ και υπήρξε ιδρυτικό μέλος του ΠΑΣΟΚ το 1974 και έλαβε μέρος στην πρώτη ομάδα πρωτοβουλίας του κινήματος, τον Σεπτέμβριο του 1974. Διατέλεσε γραμματέας της Νομαρχιακής Επιτροπής του Κινήματος στους νομούς Ιωαννίνων (στην Τ.Ο.) από το 1975 έως το 1976 και Μαγνησίας από το 1980 έως το 1982.

Διορίστηκε Νομάρχης Θεσσαλονίκης τον Μάρτιο του 1982 και υπηρέτησε στη συμπρωτεύουσα έως το 1985.

Από το 1985 έως το 1987 ήταν γενικός γραμματέας του υπουργείου Εσωτερικών.

Το 1988 διετέλεσε γενικός γραμματέας του υπουργείου Εθνικής Οικονομίας.

Το 1997 ήταν πρόεδρος της Ελληνικής Βιομηχανίας Οχημάτων (ΕΛΒΟ).

Πέθανε σε ηλικία 71 ετών από καρκίνο στις 16 Ιουνίου 2018 στη Θεσσαλονίκη και κηδεύτηκε την επομένη στην Καλαμαριά. Ήταν παντρεμένος με την Ευγενία Σακελλάρη-Τσιράπα με 2 παιδιά, το Δημήτρη, που είναι οφθαλμίατρος, και τη Νίκη, που είναι δασκάλα.

Παραπομπές
----------

1. 1 2  , Τα Νέα, 30 ερωτήσεις του Χρήστου Ζαφείρη στον Λυκούργο Σακελλάρη, 15 Οκτωβρίου 1997, ανακτήθηκε στις 23 Φεβρουαρίου 2019.
2. 1 2  Οι Νομάρχες της Αλλαγής: Λ. Σακελλάρης, Τα Νέα, 6 Μαΐου 1982, σελ. 10.
3. ↑  Τα Νέα, 24 Μαρτίου 1982, σελ. 8.
4. 1 2  Πέθανε ο πρώην γραμματέας ΝΕ Μαγνησίας του ΠΑΣΟΚ Λυκούργος Σακελλάρης, magnesianews.gr, 17 Ιουνίου 2018, ανακτήθηκε στις 23 Φεβρουαρίου 2019.
5. ↑   Απεβίωσε ο πρώην γραμματέας του ΠΑΣΟΚ Λυκούργος Σακελλάρης, volosday.gr, 16 Ιουνίου 2018, ανάκτηση στις 23 Φεβρουαρίου 2019.
Τρισδιάστατη δομή του θειοκυανικού οξέος
Το **Θειοκυανικό οξύ** είναι οργανική ένωση που συνίσταται από άνθρακα, άζωτο, θείο και υδρογόνο. Εμφανίζεται υπό δύο ταυτομερείς μορφές:

1. ως "θειοκυανικό οξύ", (HSCN) και
2. ως "θειοϊσοκυανικό οξύ" (SCNH)

Συνέπεια αυτών είναι να παρατηρούνται δύο ειδών αλκυλοπαράγωγα.

Το θειοκυανικό οξύ παρασκευάζεται δι΄ απόσταξης ξηρού θειοκυανικού καλίου με όξινο θειικό κάλιο σε κενό, απορροφημένου του υδρογόνου. Μέχρι θερμοκρασίας 0 °C παραμένει λευκή κρυσταλλική μάζα σταθερή για μερικές ώρες. Αυξανόμενης όμως της θερμοκρασίας μετατρέπεται σε ερυθρό τήγμα όπου σε λίγα λεπτά και εντελώς αιφνίδια στερεοποιείται σε μορφή κίτρινων βελόνων εκλύοντας θερμότητα.

Το Θειοκυανικό οξύ είναι ελαφρά δηλητηριώδες με διαπεραστική οσμή. Σε αραιό υδατικό διάλυμα (περίπου 5%) παρουσιάζει σταθερή μορφή ενώ σε πυκνότερα διαλύματα διασπάται σε υδροκυάνιο και στην ετεροκυκλική ένωση υδροξανθάνιο. Γενικά παρουσιάζει την ίδια οξύτητα με τα υδραλογονικά οξέα, εξ ου και καλείται επίσης "υδρορροδανικό οξύ". Τα δε άλατά του, καλούμενα θειοκυανικά ή ροδανίδια είναι ιδιαίτερα σπουδαία στην οργανική και ανόργανη χημεία.

Σε ελεύθερη μορφή ανιχνεύεται ελαφρά όξινο στο χυμό των κρεμμυδιών, και υπό μορφή αλάτων στο σίελο, στο στομαχικό υγρό, τα ούρα, το αίμα και στα σχετικά με αυτά όργανα του οργανισμού.

Πηγές
-----

* "Μεγάλη Ελληνική Εγκυκλοπαίδεια" τομ.ΙΒ΄, σελ.477.
Η παρουσίαση της Marvel στο D23 το 2011.
Μία **υπερηρωική ταινία** είναι μια ταινία που εστιάζει στις ενέργειες **υπερηρώων**. Οι υπερήρωες είναι άτομα που διαθέτουν υπεράνθρωπες ικανότητες και είναι αφοσιωμένοι στην προστασία των υπόλοιπων ανθρώπων. Αυτές οι ταινίες διαθέτουν συνήθως στοιχεία δράσης, περιπέτειας, φαντασίας ή επιστημονικής φαντασίας. Η πρώτη ταινία ενός συγκεκριμένου χαρακτήρα συχνά εστιάζει στην ιστορία προέλευσης του ήρωα ή στην ιστορία του πώς απέκτησαν τις ιδιαίτερες δυνάμεις τους. Η πρώτη ταινία παρουσιάζει συχνά τη νέμεση του ήρωα. Η πλειοψηφία των υπερηρωικών ταινιών βασίζονται σε υπερηρωικά κόμικς. Αντίθετα, κάποιες ταινίες είναι πρωτότυπες για την οθόνη, ενώ άλλες ταινίες βασίζονται σε τηλεοπτικές σειρές ή σε άνιμε και μάνγκα.

Τα πιο κερδοφόρα franchise υπερηρωικών ταινιών από το 1967 είναι το *Ultra Series* της Tsuburaya Productions, το *Kamen Rider* και το *Super Sentai* της Toei Company, το *Blade* της New Line Cinema, το *X-Men* της 20th Century Fox, η τριλογία *Spider-Man* και η δυλογία *The Amazing Spider-Man* της Sony Pictures, *Οι Απίθανοι* της Pixar, η τριλογία *Ο Σκοτεινός Ιππότης*, το Κινηματογραφικό Σύμπαν της Marvel (MCU) και Εκτεταμένο Σύμπαν της DC (DCEU).

Παραπομπές
----------

1. ↑  «All Time Worldwide Box Office for Super Hero Movies». *The Numbers*. Ανακτήθηκε στις 10 Ιανουαρίου 2023.
2. ↑  «The 85 Best Superhero Movies of All Time, Ranked by Tomatometer» (στα Αγγλικά). Ανακτήθηκε στις 10 Ιανουαρίου 2023.
Το **κινέζικο λάχανο** (Brassica rapa - Κράμβη η ράπυς) γνωστό και ως λάχανο-σέλινο είναι ένα είδος λάχανου που κατάγεται από την περιοχή του Πεκίνου και χρησιμοποιείται ευρέως στην κουζίνα τής Άπω Ανατολής. Έχει πιο ανοιχτό χρώμα από άλλα είδη λάχανου. Στο Ηνωμένο Βασίλειο ονομάζεται *chinese leaf* (κινέζικο φύλλο), στη Νέα Ζηλανδία ονομάζεται Wong bok, και στην Αυστραλία Wonbok cabbage (λάχανο wonbok). Στα κινέζικα λέγεται 白菜 (λάχανο με φύλλα) ενώ στα Ιαπωνικά 菜っ葉 (άσπρο λαχανικό).

Χρήσεις
-------

Στην Κορεάτικη κουζίνα είναι το κύριο συστατικό του εθνικού πιάτου Κίμτσι. Επίσης χρησιμοποιείται ως τύλιγμα σε όστρακα και χοιρινό κρέας. Τα εξωτερικά φύλλα χρησιμοποιούνται σε σούπες. Λόγω των μεταναστών από τις ασιατικές χώρες είναι εύκολο να βρεθεί σε μεγάλες πόλεις της Βόρειας Αμερικής, της Ευρώπης και της Αυστραλίας. Η γεύση του είναι παρόμοια με αυτή του λάχανου και ταιριάζει με Τόφου, μανιτάρια και κολοκυθάκια. Το κινέζικο λάχανο συμβολίζει την ευημερία στην Κίνα και απεικονίζεται συχνά πάνω σε γυάλινα και πορσελάνινα σκεύη. To διάσημο λάχανο από νεφρίτη που βρίσκεται στο εθνικό μουσείο της Ταϊβάν απεικονίζει ένα κινέζικο λάχανο.

Παραπομπές
----------

1. ↑  «Oxford English Dictionary nappa, n.2». Ανακτήθηκε στις 14 Οκτωβρίου 2010.

Δείτε επίσης
------------

* Μποκ τσόι, το οποίο επίσης αποκαλείται κινέζικο λάχανο και ανήκει στο ίδιο είδος

Εξωτερικοί σύνδεσμοι
--------------------

* Πολυμέσα σχετικά με το θέμα  Brassica rapa subsp. pekinensis στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85024250
* GND: 4147681-5
* NKC: ph344076

 |

 |
Έλληνες της Αζοφικής με παραδοσιακές ενδυμασίες, το 1999 
Οι **Έλληνες της Αζοφικής** (ουκρανικά: Греки Приазов'я‎‎, *Hreky Pryazovya*) είναι η τρίτη μεγαλύτερη εθνική ομάδα στην περιφέρεια Ντόνετσκ, μετά τους Ουκρανούς και τους Ρώσους. Οι Έλληνες της Αζοφικής είναι η μεγαλύτερη ελληνική κοινότητα στην πρώην Σοβιετική Ένωση. Οι πρώτοι Έλληνες που έφτασαν στην Αζοφική ήταν κατά την δεκαετία του 1780. Σύμφωνα με την ειρηνευτική συνθήκη του Κιουτσούκ-Καϊναρτζή, το Χανάτο της Κριμαίας ανεξαρτητοποιήθηκε, επίσημα πλέον, από την Οθωμανική Αυτοκρατορία. Το Χανάτο ήταν υποτελές κράτος μέχρι τότε στους Οθωμανούς. Κατά τον ρωσοτουρκικό πόλεμο του 1768-1774, χιλιάδες Έλληνες ανεξαρτήτως επαγγέλματος και ηλικίας μετανάστευσαν στην Ρωσική Αυτοκρατορία. Οι Έλληνες μετανάστες ήταν κυρίως στρατιώτες, αξιωματικοί και νησιώτες. Οι Έλληνες μετανάστες εγκαταστάθηκαν κυρίως στο Κερτς και στο Γιένι-Κάλε. Αργότερα κοινότητες Ελλήνων μετανάστευσαν στην Μπαλακλάβα, στο Ταγκανρόγκ και τη Χερσώνα. Το 1775, σύμφωνα με ειδικό διάταγμα της Αικατερίνης Β΄, οι Έλληνες μετανάστες έλαβαν σημαντικά οφέλη: Ειδικότερα απαλλάχθηκαν από φόρους και στρατολογήσεις για 30 χρόνια και λάμβαναν ετησίως χρηματική βοήθεια.

Γλωσσικά, οι Έλληνες της Αζοφικής ομιλούν δύο διαφορετικές διαλέκτους. Άλλοι ομιλούν την μαριουπολίτικη διάλεκτο της ελληνικής γλώσσας, ενώ άλλοι ομιλούν την Ουρούμ, μια διάλεκτο που ανήκει στην ομάδα των τουρκικών γλωσσών. Η μαριουπολίτικη διάλεκτος συγγενεύει περισσότερο με την νεοελληνική ενώ η διάλεκτος Ουρούμ συγγενεύει περισσότερο με τις τουρκικές γλώσσες.

Παραπομπές
----------

1. ↑  Греки Донбасса и Приазовья. Мариуполь. Донецк. Украина
Τα **βακκίνια** (*cranberries*) είναι ένα φρούτο που ανήκει στην ομάδα των μουροειδών. Η ποικιλία *Vaccinium oxycoccos* καλλιεργείται στην κεντρική και βόρεια Ευρώπη, ενώ η ποικιλία *Vaccinum macrocarpon* καλλιεργείται σε όλες τις βόρειες Ηνωμένες Πολιτείες, τον Καναδά και τη Χιλή. Σε ορισμένες πηγές η ποικιλία *oxycoccus* θεωρείται ξεχωριστό γένος από μόνο του. Τα κράνμπερι μπορούν να εντοπιστούν και σε όξινους βάλτους σε όλες τις ψυχρότερες περιοχές του βόρειου ημισφαιρίου.

Τα κράνμπερι είναι χαμηλοί θάμνοι που το μάκρος τους δεν ξεπερνάει τα δύο μέτρα και το ύψος του δεν ξεπερνά τα είκοσι εκατοστά. Επίσης έχουν λεπτούς, συρματώδεις μίσχους και μικρά αειθαλή φύλλα. Τα άνθη των κράνμπερι έχουν σκούρο ροζ χρώμα. Έχουν πολύ διακριτά πέταλα, αφήνοντας τους στήμονες πλήρως εκτεθειμένους και στραμμένους προς τα εμπρός. Οι μέλισσες εκμεταλλεύονται τα άνθη των κράνμπερι. Ο καρπός του αποτελείται ένα μούρο που έχει μεγαλύτερο μέγεθος από τα φύλλα του φυτού. Αρχικά ο καρπός του είναι πράσινος αλλά όταν ωριμάσει αποκτά ένα κόκκινο χρώμα. Το μούρο του καρπού είναι βρώσιμο αλλά η γεύση του είναι αρκετά όξινη σε βαθμό που ξεπερνά την γλυκύτητα του.

Το 2020, οι Ηνωμένες Πολιτείες, ο Καναδάς και η Χιλή αποτελούσαν το 97% της παγκόσμιας παραγωγής κράνμπερι. Τα περισσότερα κράνμπερι χρησιμοποιούνται συνήθως για να φτιαχτούν χυμοί, σάλτσες, μαρμελάδες και γλυκά αποξηραμένα κράνμπερι. Το μέρος της παραγωγής που δεν αξιοποιείται για αυτούς τους σκοπούς πωλείται στους καταναλωτές φρέσκο. Για τους Αμερικάνους και τους Καναδούς η σάλτσα κράνμπερι είναι ένα παραδοσιακό συνοδευτικό για την γαλοπούλα στα Χριστουγεννιάτικα τραπέζια και στα τραπέζια της Ημέρας των Ευχαριστιών. Το ίδιο ισχύει και για τα χριστουγεννιάτικα τραπέζια στην Μεγάλη Βρετανία.

Παραπομπές
----------

1. ↑  «How Cranberries Grow: "Cranberries 101" - An Introduction». Cape Cod Cranberry Growers' Association. 2014. Ανακτήθηκε στις 11 Νοεμβρίου 2014.
2. ↑  Steven Clemants. «*Vaccinium oxycoccos*: Small Cranberry, Technical Page». Brooklyn Botanic Garden. Αρχειοθετήθηκε από το πρωτότυπο στις 23 Αυγούστου 2011. Ανακτήθηκε στις 26 Μαρτίου 2011.
3. ↑  «About Cranberries». Cranberry Institute. Αρχειοθετήθηκε από το πρωτότυπο στις 9 Ιανουαρίου 2010. Ανακτήθηκε στις 13 Νοεμβρίου 2009.
4. ↑  Carol Cloud Bailey (19 Νοεμβρίου 2009). «Garden Tips: Give thanks for cranberries, grown with a taste of Florida». *TCPalm.com*. Scripps Interactive Newspapers Group. Ανακτήθηκε στις 20 Νοεμβρίου 2009.

Εξωτερικοί σύνδεσμοι
--------------------

* Πολυμέσα σχετικά με το θέμα  Cranberries στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85033725

 |

 |
To **Κουνήσου στο Ρυθμό** είναι μια αμερικανική κωμωδία του Disney Channel, που προβλήθηκε για πρώτη φορά από τις 7 Νοεμβρίου 2010 μέχρι τις 10 Νοεμβρίου 2013. Αποτελεί δημιουργία του Κρις Θόμπσον και βασικές πρωταγωνίστριες της σειράς ήταν η Μπέλα Θορν και η Zεντάγια.

Το ομώνυμο τραγούδι τίτλων της σειράς ερμήνευσε η Σελίνα Γκόμεζ.

Περιγραφή
---------

Η σειρά ακολουθεί τις ζωές δύο έφηβων κοριτσιών από το Σικάγο, της Σίσι Τζόουνς (Μπέλα Θορν) και της Ρόκι Μπλου (Zendaya), οι οποίες είναι κολλητές και μοιράζονται την ίδια αγάπη για το χορό. Με τη βοήθεια του μεγαλύτερου αδελφού της Ρόκι, Τάι (Ρόνσον Φέγκαν) και του κολλητού του, Ντους (Άνταμ Ιριγκόγιεν) τα δύο κορίτσια καταφέρνουν να εμφανιστούν ως χορεύτριες στην εκπομπή "κουνήσου στο ρυθμό σικάγο!", κάνοντας ένα μέρος του ονείρου τους, πραγματικότητα.

Η Σίσι και η Ρόκι προσπαθούν να διαμορφώσουν τη κοινωνική τους θέση στο σχολείο και να γίνουν πιο δημοφιλείς. Επίσης, συχνά παρακολουθούν τον μικρότερο αδελφό της Σίσι, Φλιν (Ντέιβις Κλέβελαντ) ενώ έρχονται σε σύγκρουση με τα αντιπαθητικά αδέλφια Γκούντερ (Κέντον Ντούτι) και Τίνκα (Καρολίν Σάνσαϊν), οι οποίοι είναι και αυτοί φιλόδοξοι χορευτές του σχολείου.

Επισκόπηση σειράς
-----------------

| Κύκλος | Επεισόδια | Α' προβολή |
| --- | --- | --- |
| Πρεμιέρα κύκλου | Φινάλε κύκλου |
| 1 | 21 | 7 Νοεμβρίου 2010 | 21 Αυγούστου 2011 |
| 2 | 28 | 18 Σεπτεμβρίου 2011 | 17 Αυγούστου 2012 |
| 3 | 26 | 14 Οκτωβρίου 2012 | 10 Νοεμβρίου 2013 |

Διανομή
-------

Πρωταγωνιστές| Ηθοποιός | Ρόλος |
| --- | --- |
| Μπέλα Θορν | Σίσι Τζόουνς |
| Zεντάγια | Ρόκι Μπλου |
| Ντέιβις Κλέβελαντ | Φλιν Τζόουνς |
| Ρόνσον Φέγκαν | Τάι Μπλου |
| Άνταμ Ιριγκόγιεν | Ντους Μαρτίνεζ |
| Κέντον Ντούτι | Γκούντερ Χεσενχέφερ |
| Καρολίν Σάνσαϊν | Τίνκα Χεσενχέφερ |
Το **Κέιμπριτζ** (αγγλικά: Cambridge) είναι πόλη στον Περιφερειακό Δήμο Γουότερλου στο Οντάριο του Καναδά, η οποία βρίσκεται στη συμβολή των ποταμών Γκραντ και Σπιντ. Η πόλη είχε πληθυσμό 129.920 κατοίκων από την απογραφή του 2016.

Το Κέιμπριτζ δημιουργήθηκε το 1973 από τη συγχώνευση του Γκαλτ, του Πρέστον, του Χέσπελερ, του οικισμού Μπλαιρ και ενός μικρού τμήματος των γύρω κοινοτήτων. Το πρώην Γκαλτ καλύπτει το μεγαλύτερο τμήμα του Κέιμπριτζ, αποτελώντας το νότιο μισό της πόλης, ενώ το Πρέστον και το Μπλαιρ καλύπτουν τη δυτική πλευρά. Το Χέσπελερ αποτελεί το βορειοανατολικότερο τμήμα του Κέιμπριτζ. Οι ιστορικές πληροφορίες και τα αρχεία κάθε οντότητας είναι καλά τεκμηριωμένα στο Cambridge City Archives.

Παραπομπές
----------

1. ↑  *Canada 2021 Census*.
2. ↑  «Cambridge, City Ontario». *Census profile, Canada 2016 Census*. Statistics Canada. 2016. Ανακτήθηκε στις 10 Μαρτίου 2017.
3. ↑  «About Cambridge Ontario, Canada». *City of Cambridge*. City of Cambridge. 2015. Αρχειοθετήθηκε από το πρωτότυπο στις 28 Απριλίου 2020. Ανακτήθηκε στις 20 Μαρτίου 2017.
4. ↑  «History, Cambridge Ontario». City of Cambridge. 2015. Ανακτήθηκε στις 20 Μαρτίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151250307
* LCCN: n78055042
* GND: 4836181-1
* SUDOC: 18268234X

 |

 |
Ο **κύκλος του νερού** (γνωστός και ως **υδρολογικός κύκλος**) είναι η συνεχής ανακύκλωση του νερού της Γης μέσα στην υδρόσφαιρα, στην ατμόσφαιρα και στη λιθόσφαιρα (έδαφος-υπέδαφος). Το συνεχές της κυκλικής διαδικασίας του κύκλου του νερού επιτυγχάνεται εξαιτίας της ηλιακής ακτινοβολίας.

Ο κύκλος του νερού.
Το νερό του πλανήτη αλλάζει συνεχώς φυσική κατάσταση, από τη στερεά μορφή των πάγων στην υγρή μορφή των ποταμών, λιμνών και των θαλασσών και την αέρια κατάσταση των υδρατμών.

Πιο συγκεκριμένα, λόγω της θέρμανσης και των ανέμων στην επιφάνεια της γης, τα νερά της εξατμίζονται και μαζεύονται ως υδρατμοί δημιουργώντας τα σύννεφα. Οι υδρατμοί συμπυκνώνονται, υγροποιούνται και στη συνέχεια πέφτουν ως βροχή ή άλλες μορφές υετού, εμπλουτίζοντας έτσι τις αποθήκες νερού της γης, είτε είναι αυτές επιφανειακές, όπως οι θάλασσες και οι λίμνες, είτε είναι υπόγειες.

Ο κύκλος του νερού αποτελεί αντικείμενο του επιστημονικού κλάδου της Υδρολογίας για ό,τι συμβαίνει ή παρατηρείται στο έδαφος και της Μετεωρολογίας για ό,τι συμβαίνει εξ αυτού στην ατμόσφαιρα.

Ειδικότερα στη Μετεωρολογία ο υδρολογικός κύκλος αποτελεί το σπουδαιότερο καιρικό φαινόμενο ως σύνολο επιμέρους φαινομένων. Αυτός ρυθμίζει την υγρασία του εδάφους, τη λαμπρότητα της ημέρας, και τέλος τη συχνότητα και ένταση των υδρομετεώρων, εκτός του γιγάντιου εκείνου έργου της μεταφοράς ενέργειας από τα μικρά στα μεγάλα γεωγραφικά πλατό.

Από τη θάλασσα, τις λίμνες και τα ποτάμια εξατμίζεται κάθε λεπτό μια ποσότητα 1.000.000.000 (ένα δισεκατομμύριο)
κυβικών μέτρων νερού που επιστρέφει στην ατμόσφαιρα.

Η διαπνοή των φυτών είναι μια ακόμη λειτουργία που αποδίδει υδρατμούς στην ατμόσφαιρα. Η εξάτμιση και διαπνοή από την ξηρά συχνά δεν διακρίνεται και έτσι μιλούμε για εξατμοδιαπνοή. Μια μικρή ποσότητα υδρατμών στην ατμόσφαιρα προέρχεται από την εξάχνωση, μέσω της οποίας μόρια από πάγους και χιόνια μετατρέπονται απευθείας σε υδρατμούς χωρίς να περάσουν από την υγρή μορφή.

Ωστόσο, το νερό των κατακρημνισμάτων δεν ρέει αποκλειστικά μέσα στους ποταμούς. Κάποιες ποσότητες διαπερνούν το έδαφος με τη λειτουργία της διήθησης και σχηματίζουν το υπόγειο νερό. Μέρος του νερού αυτού μπορεί να ξαναβρεί το δρόμο του προς τα επιφανειακά υδάτινα σώματα (και τους ωκεανούς) ως εκφόρτιση υπόγειου νερού. Όταν βρίσκει διόδους προς της επιφάνεια της γης εμφανίζεται με τη μορφή πηγών. Ένα άλλο μέρος του υπόγειου νερού πηγαίνει βαθύτερα και εμπλουτίζει τους υπόγειους υδροφορείς, οι οποίοι μπορούν να αποθηκεύσουν τεράστιες ποσότητες νερού για μεγάλα χρονικά διαστήματα. Ακόμα και το νερό αυτό όμως συνεχίζει να κινείται και με τη πάροδο του χρόνου μέρος του ξαναμπαίνει στους ωκεανούς όπου ο κύκλος του νερού "τελειώνει" και "ξεκινάει" εκ νέου.

Δείτε επίσης
------------

* Ατμοσφαιρική ενέργεια
* Βιογεωχημικός κύκλος

Εξωτερικοί σύνδεσμοι
--------------------

* Ιστοσελίδα για τον κύκλο του νερού από τη γεωλογική υπηρεσία των ΗΠΑ (μεταφρασμένη στα ελληνικά) Αρχειοθετήθηκε 2006-06-14 στο Wayback Machine.
* «Καταρρέει ο κύκλος του νερού στον πλανήτη». *Ιστότοπος εφημερίδας Ελευθεροτυπία*. 11 Οκτωβρίου 2010.
Ο **Χριστόφορος – Εμμανουήλ Μπουτσικάκης** είναι Έλληνας επιχειρηματίας και πολιτικός.

Βιογραφικό
----------

Γεννήθηκε στον Πειραιά το Μάρτιο του 1980. Κατάγεται από τα Σφακιά της Κρήτης.

Υπηρέτησε τη στρατιωτική του θητεία στο Ελληνικό Πολεμικό Ναυτικό.

Σπούδασε Ναυτιλιακά στο Τμήμα Ναυτιλιακών Σπουδών του Πανεπιστημίου Πειραιά. Είναι κάτοχος μεταπτυχιακού τίτλου στη Διοίκηση Επιχειρήσεων - Ολική Ποιότητα με Διεθνή Προσανατολισμό (MBA TQM Int).

Έχει μια κόρη.

Ομιλεί, Ελληνικά, Πολωνικά και Αγγλικά.

Επαγγελματική σταδιοδρομία
--------------------------

Έχει αναπτύξει επιχειρηματικές δραστηριότητες στους τομείς της εστίασης και του τουρισμού.

Πολιτική σταδιοδρομία
---------------------

Διετέλεσε ενεργό μέλος της ΔΑΠ-ΝΔΦΚ και της ΟΝΝΕΔ. Το 2016 εξελέγη στην Πολιτική Επιτροπή της Νέας Δημοκρατίας, στην οποία επανεξελέγη στις πρώτες θέσεις το 2018.

Στις εθνικές εκλογές της 7ης Ιουλίου 2019 εξελέγη βουλευτής Α΄ Πειραιώς και Νήσων με τη Νέα Δημοκρατία.

Διετέλεσε Μέλος της Διαρκούς Επιτροπής Παραγωγής και Εμπορίου καθώς και της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου.

Διετέλεσε επίσης Μέλος των Υποεπιτροπών για τα Θέματα Ατόμων με Αναπηρία και για την Καταπολέμηση της Εμπορίας και της Εκμετάλλευσης Ανθρώπων.

Ήταν μέλος δύο Εξεταστικών Επιτροπών της Βουλής των Ελλήνων. 

Στις Εθνικές Εκλογές του Μαίου και του Ιουνίου 2023 διετέλεσε Αναπληρωτής Συντονιστής Εκλογικής Ομάδας της ΝΔ με την καθοδήγηση του Νίκου Χαρδαλιά, ενώ από τις Αυτοδιοικητικές Εκλογές του Οκτωβρίου 2023, ανέλαβε το ρόλο του Συντονιστή. 

Το Δεκέμβριο 2023 ορίστηκε από τον Κυριάκο Μητσοτάκη ως Αναπληρωτής Γραμματέας της Πολιτικής Επιτροπής της ΝΔ.

Παραπομπές
----------

1. ↑  «Χριστόφορος Μπουτσικάκης – Βουλευτής Α' Πειραιώς & Νήσων». Αρχειοθετήθηκε από το πρωτότυπο στις 26 Ιουνίου 2020. Ανακτήθηκε στις 31 Μαΐου 2020.
2. 1 2  «Βουλή των Ελλήνων». *www.hellenicparliament.gr*. Ανακτήθηκε στις 31 Μαΐου 2020.
3. ↑  Ευσταθόπουλος, Σαράντος (17 Δεκεμβρίου 2018). «12ο ΣΥΝΕΔΡΙΟ ΝΔ: Οι Πειραιώτες που εξελέγησαν στην Πολιτική Επιτροπή». *Piraeuspress.gr*. Ανακτήθηκε στις 31 Μαΐου 2020.
**Καναδικό Πρωτάθλημα Ποδοσφαίρου** είναι ένα επαγγελματικό καναδικό πρωτάθλημα συλλόγων ποδοσφαίρου που βρίσκεται στην επαρχία του Οντάριο και έχει την ιστορία του στην Canadian National Soccer League (CNSL). Από το 2023, αποτελείται από επτά ομάδες, όλες στο Οντάριο.

Η σεζόν διαρκεί συνήθως από τον Μάιο έως τον Οκτώβριο, με τα περισσότερα παιχνίδια να παίζονται το Σαββατοκύριακο, ακολουθούμενα από μια μορφή πλέι οφ που καθορίζει τον νικητή. 

Το πρωτάθλημα ιδρύθηκε το 1998 ως Canadian Professional Soccer League (CPSL) από μια συμμαχία που σχηματίστηκε από την Ένωση Ποδοσφαίρου του Οντάριο (OSA) με την Canadian National Soccer League.

Μορφή διαγωνισμού
-----------------

### Μορφή πρωταθλήματος

Αυτή τη στιγμή υπάρχουν επτά σύλλογοι στην Καναδική Football League. Παραδοσιακά, κατά τη διάρκεια της σεζόν του πρωταθλήματος, οι ομάδες έπαιξαν ένα ισορροπημένο πρόγραμμα 18 ή 22 αγώνων από τον Απρίλιο/Μάιο έως τον Οκτώβριο/Νοέμβριο, με τις οκτώ κορυφαίες ομάδες να προκρίνονται στα πλέι οφ. Στο τέλος κάθε σεζόν, ο σύλλογος με τους περισσότερους βαθμούς στέφεται πρωταθλητής της κανονικής περιόδου. 

Τα πλέι οφ λειτουργούν ως τουρνουά ενός αποκλεισμού με διαγωνισμούς ενός παιχνιδιού όπου ο νικητής των τελικών στέφεται πρωταθλητής CSL. 

### Διαγωνισμός Κυπέλλου

Η Καναδική Ποδοσφαιρική Λίγκα διεξήγαγε προηγουμένως μια διοργάνωση κυπέλλου μονού αποκλεισμού γνωστή ως Open Canada Cup κάθε σεζόν του πρωταθλήματος.

Παραπομπές
----------

1. ↑  «Who We Are – Canadian Soccer League». Αρχειοθετήθηκε από το πρωτότυπο στις 26 Μαΐου 2014. Ανακτήθηκε στις 10 Φεβρουαρίου 2020.
2. ↑  Jose, Colin (2001). *On-Side - 125 Years of Soccer in Ontario*. Vaughan, Ontario: Ontario Soccer Association and Soccer Hall of Fame and Museum. σελ. 115.
3. ↑  «Canadian Soccer League - Clubs». *Canadian Soccer League* (στα Αγγλικά). Αρχειοθετήθηκε από το πρωτότυπο στις 11 Ιουλίου 2015. Ανακτήθηκε στις 9 Οκτωβρίου 2021.
4. ↑  Avey, Brian (August 20, 1997). «New Professional Soccer League Launched Canadian Professional Soccer League (Ontario Division) Will Kick-off in 1998». Ontario Soccer Association. Αρχειοθετήθηκε από το πρωτότυπο στις March 3, 2016.. Ανακτήθηκε στις April 19, 2009.
5. ↑  Da Costa, Norman. «Canada to kick off pro league in May». Toronto Star.
6. ↑  «CPSL - Canadian Professional Soccer League». 19 Αυγούστου 2003. Αρχειοθετήθηκε από το πρωτότυπο στις 19 Αυγούστου 2003. Ανακτήθηκε στις 20 Δεκεμβρίου 2017.
7. ↑  «CPSL - Canadian Professional Soccer League». 19 Ιουλίου 2003. Αρχειοθετήθηκε από το πρωτότυπο στις 19 Ιουλίου 2003. Ανακτήθηκε στις 20 Δεκεμβρίου 2017.
Για ομώνυμα λήμματα, δείτε: Μενεκράτης.  
Ο **Μενεκράτης ο Τραλλιανός** ήταν γιατρός του 1ου αιώνα π.Χ. ένας απελεύθερος που έφερε και τον λατινικό όνομα **Lucius Manneus**.

Ότι γνωρίζουμε γι' αυτόν προέρχεται από μια δίγλωσση (στα λατινικά και στα ελληνικά) επιτάφια επιγραφή που βρέθηκε περί τα μέσα του 19ου αιώνα στην Ιταλία και φυλάσσεται σήμερα στο *Εθνικό Αρχαιολογικό Μουσείο του Μπουτσίνο*. Από τα γραφόμενα σ' αυτήν φαίνεται ότι ο Μενεκράτης ο Τραλλιανός χρησιμοποιούσε το κρασί για θεραπευτικούς σκοπούς.

Παραπομπές
----------

1. ↑  Museo archeologico nazionale di Volcei.
2. ↑  Giuseppe Lauriello, *Menecrate di Tralles: il medico che curava col vino*, book sprint edizioni, 2014.
Το **Λάσι** (ασομταβρούλι Ⴊ, νουσκούρι ⴊ, μχεντρούλι ლ) είναι το 12ο γράμμα των τριών γεωργιανών αλφάβητων.

Στο Γεωργιανικό σύστημα αρίθμησης έχει αξία 30. 

Το Λάσι αντιπροσωπεύει τον ήχο[/l/], όπως η προφορά του ⟨l⟩ στην λέξη "**λορντ**".

Γράμμα
------

| ασομταβρούλι | νουσκούρι | μχεντρούλι |
| --- | --- | --- |
|  |  |  |

Κωδικοποιήσεις υπολογιστή
-------------------------

| ασομταβρούλι | νουσκούρι | μχεντρούλι |
| --- | --- | --- |
| U+10AA | U+2D0A | U+10DA |

Μπράιγ
------

| μχεντρούλι |
| --- |
|  |

Χρήση
-----

* Το γράμμα ლ είναι το σύμβολο νομίσματος στο λάρι Γεωργίας.

Δείτε επίσης
------------

* Λατινικό γράμμα L

Παραπομπές
----------

1. ↑  Machavariani, σελ. 136
2. ↑  Mchedlidze, (2) σελ. 40
3. 1 2  Unicode (1)
4. ↑  Unicode (2)
5. ↑  UNESCO, World Braille Usage, Third Edition, Washington, D.C. p. 45
Το **Νάρι** (ασομταβρούλι Ⴌ, νουσκούρι ⴌ, μχεντρούλι ნ) είναι το 14ο γράμμα των τριών γεωργιανών αλφαβήτων.

Στο γεωργιανό σύστημα αρίθμησης έχει αξία 50. 

Το Νάρι συνήθως αντιπροσωπεύει το φατνιακό ρινικό σύμφωνο [/n/], όπως και την προφορά του ⟨n⟩ σε "**n**ose".

Γράμμα
------

| ασομταβρούλι | νουσκούρι | μχεντρούλι |
| --- | --- | --- |
|  |  |  |

Κωδικοποιήσεις υπολογιστή
-------------------------

| ασομταβρούλι | νουσκούρι | μχεντρούλι |
| --- | --- | --- |
| U+10AC | U+2D0C | U+10DC |

Μπράιγ
------

| μχεντρούλι |
| --- |
|  |

Δείτε επίσης
------------

* Λατινικό γράμμα N

Αναφορές
--------

1. ↑  Machavariani, σελ. 136
2. ↑  Mchedlidze, (2) σελ. 52
3. 1 2  Unicode (1)
4. ↑  Unicode (2)
5. ↑  UNESCO, World Braille Usage, Third Edition, Washington, D.C. p. 45
Ομάδα κρατών κατά της διαφθοράς

Η **Ομάδα Κρατών κατά της Διαφθοράς** (στα γαλλικά: **Groupe d'États contre la corruption**, **GRECO**) είναι όργανο του Συμβουλίου της Ευρώπης για τον έλεγχο της διαφθοράς και των μέτρων που λαμβάνονται για την αντιμετώπισή της. Η έδρα της βρίσκεται στο Στρασβούργο.

Ιδρύθηκε ως διευρυμένη μερική συμφωνία, από 17 κράτη μέλη του Συμβουλίου της Ευρώπης, το 1999 και είναι ανοιχτή και σε μη Ευρωπαϊκά κράτη. Σήμερα έχει 49 μέλη (48 κράτη μέλη του Συμβουλίου της Ευρώπης, η Λευκορωσία και οι Η.Π.Α).Κάθε κράτος που συμμετέχει στις Συμβάσεις ποινικού ή αστικού δικαίου για τη διαφθορά του Συμβουλίου της Ευρώπης (Council of Europe's Criminal or Civil Law Conventions on Corruption) προσχωρεί αυτόματα στη GRECO και στις διαδικασίες αξιολόγησής της.

Δείτε επίσης
------------

* Διεθνής Διαφάνεια

Παραπομπές
----------

1. ↑
2. ↑

Εξωτερικοί σύνδεσμοι
--------------------

*
Η Κεντρική Τράπεζα του Αζερμπαϊτζάν είναι επιφορτισμένη με τη ρύθμιση του εφοδιασμού σε χρήματα, το νόμισμα σε κυκλοφορία και τη ρύθμιση των εμπορικών τραπεζών της χώρας. Ωστόσο, το τραπεζικό σύστημα στο Αζερμπαϊτζάν είναι μικρό σε σχέση με το ΑΕΠ και είναι αναποτελεσματικό στην κατανομή κεφαλαίου. Υπολογίζεται ότι ένα δισεκατομμύριο δολάρια ανέρχονται σε μετρητά ή εκτός του τραπεζικού τομέα. Υπάρχουν περίπου 70 ξένες και τοπικές τράπεζες στο Αζερμπαϊτζάν. Από τις τέσσερις κρατικές τράπεζες, μόνο η Διεθνής Τράπεζα του Αζερμπαϊτζάν (ΔΤΑ) ήταν αξιόχρεη το 1999. Η ΔΤΑ βρισκόταν στη διαδικασία ιδιωτικοποίησης εκείνη τη χρονιά. Οι σημαντικές εμπορικές τράπεζες περιλαμβάνουν τις Standard Bank, Unibank, Damirbank, AG Bank και άλλες.

Κεντρική τράπεζα
----------------

Η κεντρική τράπεζα αύξησε το ελάχιστο απαιτούμενο κεφάλαιο για τις εμπορικές τράπεζες σε 1.5 εκατομμύρια δολάρια το 1999 και αναμένεται να αυξήσει το ποσό σε 3 εκατομμύρια δολάρια το 2001 (το τελευταίο έτος για το οποίο υπήρχαν διαθέσιμα στοιχεία), εξυπηρετώντας αποτελεσματικά τον τομέα. Το Διεθνές Νομισματικό Ταμείο αναφέρει ότι το 2001 οι καταθέσεις συναλλάγματος και ζήτησης - ένα σύνολο γνωστό ως Μ1 - ήταν ίσες με 363.6 εκατομμύρια δολάρια. Την ίδια χρονιά, το Μ2 - ένα άθροισμα ίσο με το Μ1 συν τις καταθέσεις ταμιευτηρίου, μικρές προθεσμιακές καταθέσεις και αμοιβαία κεφάλαια χρηματαγοράς - ήταν ίσο με 738.5 εκατομμύρια δολάρια. Το προεξοφλητικό επιτόκιο, το επιτόκιο στο οποίο η κεντρική τράπεζα δανείζει βραχυπρόθεσμα στα χρηματοπιστωτικά ιδρύματα, ήταν 10%.

Χρηματιστήριο
-------------

Το χρηματιστήριο του Μπακού, ξεκίνησε το 2001 να διαπραγματεύεται τα βραχυπρόθεσμα κρατικά ομόλογα και το κοινό απόθεμα των πρόσφατα ιδιωτικοποιημένων κρατικών επιχειρήσεων. Ο όγκος συναλλαγών κατά τους πρώτους έξι μήνες ήταν λίγο κάτω από 1 εκατομμύριο δολάρια. Ένα κανονιστικό πλαίσιο για τη νέα ανταλλαγή βρίσκεται σε εξέλιξη και αναμένεται να είναι σύμφωνο με τα διεθνή πρότυπα διαφάνειας.

Αξιολογήσεις
------------

Στις 6 Μαρτίου 2014, η Fitch Ratings δημοσίευσε μια αξιολόγηση του τραπεζικού τομέα του Αζερμπαϊτζάν, κατατάσσοντάς τον ως "γενικά σταθερό", αν και τόνισε διαρθρωτικά ζητήματα που πρέπει να αντιμετωπιστούν για τη βελτίωση του τομέα. Η Fitch σημείωσε ότι ο δανεισμός λιανικής είναι υψηλότερος τομέας ανάπτυξης από τον εταιρικό δανεισμό. Η Fitch επίσης έδωσε θετικές αξιολογήσεις σε πέντε διαφορετικές τράπεζες του Αζερμπαϊτζάν.

Παραπομπές
----------

1. ↑  Barnett, Ryan (12 March 2014). «Fitch: Azerbaijan banking sector "broadly stable"». *CISTRAN Finance* (Chicago, IL, USA; Moscow, Russia). Αρχειοθετήθηκε από το πρωτότυπο στις 2015-01-05.. Ανακτήθηκε στις 20 March 2014.
2. ↑  «RPT-Fitch Affirms Five Azerbaijan Privately-Owned Banks». *Reuters*. 11 March 2014. Αρχειοθετήθηκε από το πρωτότυπο στις 2015-09-24.. Ανακτήθηκε στις 20 March 2014.
Ο **Μιχαήλ Μιχαήλ του Μιχαήλ** ήταν ένας από τους πρώτους Έλληνες ηθοποιούς κωμικούς του ελληνικού κινηματογράφου.

Γεννήθηκε τον Αύγουστο του 1894 στην Αθήνα. Πρωτοεμφανίσθηκε στη θεατρική σκηνή σε μικρή ηλικία στη «Νέα Σκηνή» υπό τον Κωνσταντίνο Σαγιώρ το 1907 στο έργο «Τα Παναθήναια του 1907». Στη συνέχεια συμμετείχε στο θίασο Σαμαρτζή – Μηλιάδου, ενώ το 1917 συμπρωταγωνίστησε με τη Γεωργία Βασιλειάδου στην επιθεώρηση "Το αναποδογύρισμα του 1917" με μεγάλη επιτυχία.  Εξελίχθηκε ως αυτοδίδακτος ηθοποιός με πολλές ατέλειες, πλην όμως υπήρξε αρκετά τολμηρός. Έτσι στη δεκαετία του 1920 εμφανίζεται στον τότε βουβό ελληνικό κινηματογράφο ως πρωταγωνιστής, αλλά και σεναριογράφος.

Έγραψε, σκηνοθέτησε και πρωταγωνίστησε σε τουλάχιστον πέντε κωμωδίες του βωβού κινηματογράφου: *Ο Μιχαήλ δεν έχει ψιλά, Ο έρως της Κοντσέττας σώζει τον Μιχαήλ, Ο γάμος της Κοντσέτας και του Μιχαήλ, το Όνειρο του Μιχαήλ και Ο τυχερός*. Συμπρωταγωνίστρια των έργων αυτών ήταν η Κοντσέτα Μόσχου. Τις ταινίες είχε σκηνοθετήσει ο Καλαποθάκης, τενόρος της Λυρικής Σκηνής και οπερατέρ ήταν ο Ούγγρος στη καταγωγή Γιόζεφ Χεπ. Το σενάριο είχε γράψει ο ίδιος ο πρωταγωνιστής των έργων με τη βοήθεια του συγγραφέα Αριστομένη Διδίκα. Μεταγενέστερα ο Μιχαήλ πρωταγωνίστησε σε ακόμα μία κωμωδία, τα *Καταστήματα των Αθηνών.*

Ο Μιχαήλ Μιχαήλ πέθανε τελείως ξεχασμένος και πάμφτωχος, πιθανότατα τον Ιούνιο του 1951.

Παραπομπές
----------

1. 1 2  www.maxmag.gr/cinema/michail-michail-toy-michail-enas-ellinas-sarlo/.
2. ↑  Αργύρης, Τσιάπος. *Οι πρώτες ταινίες του ελληνικού κινηματογράφου*. Σέρρες: Α. Τσιάπος. σελ. 329–344. ISBN 978-960-93-7608-2.
3. ↑  Κάποιες πηγές αναφέρουν πως «Ο τυχερός» είναι εναλλακτικός τίτλος της ταινίας «Ο Μιχαήλ δεν έχει ψιλά», ενώ άλλες την αναφέρουν ως ξεχωριστή ταινία.
4. ↑  σύμφωνα με το βιβλίο του Αλ. Σακελλάριου «Λες και ήταν χθες». Στο ΣΕΗ είναι καταχωρημένος ως θανών το 1952, ενώ σύμφωνα με άλλες πηγές πέθανε κατά τη διάρκεια της κατοχής.

Πηγές
-----

* Περιοδικό "Κινηματογραφικός Αστήρ" (24-5-1925)
* Βιβλίο «Ο ηθοποιός ανάμεσα στη σκηνή και στην οθόνη», συλλογικό έργο, επιμέλεια Χριστίνα Αδάμου, εκδόσεις Καστανιώτη, Αθήνα 2008, σελ. 215-225, ISBN-13: 978-9600348439.
**Γεωπονία** (αγγλ.: *agronomy*, γαλλ.: *agronomie*) είναι η επιστήμη που ασχολείται με τα προβλήματα που προκύπτουν κατά την καλλιέργεια της γης και της παραγωγής αγροτικών προϊόντων, την διάγνωση και αντιμετώπιση ασθενειών και εχθρών των φυτών (με χημικό ή άλλο τρόπο), την ισορροπία των οικοσυστημάτων όπου επιδρά ο άνθρωπος, την κατάταξη των καλλιεργήσιμων εδαφών σε τύπους και την χημική ανάλυσή τους και διόρθωσή τους (με χημικό ή άλλο τρόπο). Είναι μία επιστήμη που απαιτεί την ύπαρξη γνώσεων από πολλές άλλες επιστήμες όπως η Βιολογία, η Χημεία, η Μετεωρολογία, η Βοτανική κ.α. 

Ως επιστήμη περιλαμβάνει όλες εκείνες τις πρακτικές και τις θεωρητικές γνώσεις που είναι απαραίτητες, για να γίνει δυνατή μια συστηματική καλλιέργεια, αλλά και για να αποδώσει και εμπορικά. Η γεωπονία, σαν αυτόνομος κλάδος, αναπτύχθηκε μετά το 19ο αιώνα. Παλιότερα αποτελούσε τμήμα των φυσικών επιστημών και της βιολογίας. Όταν όμως άρχισαν να αναπτύσσονται οι δύο αυτές επιστήμες σε βάθος και να πλουτίζουν τις γνώσεις τους, δημιουργήθηκε η ανάγκη να αποτελέσει ειδικό κλάδο, με δική της πια μεθοδολογία και δική της θεωρητική υπόσταση. 

Σύμφωνα με τον ορισμό που δόθηκε παραπάνω, η γεωπονία είναι άμεσα συνδεδεμένη με τη γεωργία. Δύσκολα, άλλωστε, είναι δυνατό να γίνει σαφής ένας διαχωρισμός ανάμεσα στις δύο αυτές έννοιες, γι' αυτό το λόγο οι δύο αυτές έννοιες συγχέονται ή υποκαθιστά η μια την άλλη. Η σύγχυση μεταξύ της γεωπονίας σαν λέξης και σαν έννοιας και της γεωργίας σαν έννοιας δεν παρατηρείται μόνο στην ελληνική γλώσσα, αλλά και στις ξένες. Σαν αρχή της γεωπονίας πρέπει να θεωρηθεί η συστηματική εκμετάλλευση της γης, με βάση πια τις επιστημονικές ανακαλύψεις και την επιστημονική πρόοδο και όχι την πείρα και την παράδοση.

Εξωτερικοί σύνδεσμοι
--------------------

* Πολυμέσα σχετικά με το θέμα  Agronomy στο Wikimedia Commons
* Λεξιλογικός ορισμός του γεωπονία  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh91006254
* GND: 4421347-5
* BNF: cb125471750 (data)
* NDL: 00568596
* NKC: ph118304
* BNE: XX4576251

 |

 |
Η **Αυστρία** είναι ορεινή χώρα της Κεντρικής Ευρώπης, συνολικής έκτασης 83.871 τετραγωνικών χιλιομέτρων.

Είναι περίκλειστο κράτος και συνορεύει δυτικά με την Ελβετία και το πριγκιπάτο του Λίχτενσταϊν, βόρεια με τη Γερμανία και την Τσεχία, ανατολικά με την Ουγγαρία και νότια με την Σλοβενία και την Ιταλία. Το δυτικότερο τμήμα της χώρας αποτελείται από έναν στενό διάδρομο μεταξύ Γερμανίας και Ιταλίας, πλάτους μεταξύ 32 και 60 χιλιομέτρων. Το υπόλοιπο της χώρας βρίσκεται στα ανατολικά και έχει μέγιστο πλάτος από βορρά προς νότο 280 χιλιόμετρα. Η χώρα έχει μήκος σχεδόν 600 χιλιομέτρων και εκτείνεται από τη Λίμνη Κωνσταντίας (γερμανικά: Bodensee‎‎) στα σύνορα Αυστρίας-Ελβετίας-Γερμανίας στα δυτικά έως τη λίμνη Νόισιντλ (γερμανικά: Neusied‎‎) στα σύνορα Αυστρίας-Ουγγαρίας στα ανατολικά. Η αντίθεση μεταξύ αυτών των δύο λιμνών, με την πρώτη να βρίσκεται στις Άλπεις και την άλλη να είναι μια τυπική λίμνη στην στέπα του δυτικότερου άκρου της Ουγγρικής Πεδιάδας απεικονίζει την ποικιλομορφία του γεωγραφικού χώρου της Αυστρίας.

Επτά από τα εννέα ομόσπονδα κρατίδια της Αυστρίας έχουν μακραίωνη ιστορική παράδοση, πολύ παλαιότερη από την ίδρυση της Δημοκρατίας της Αυστρίας το 1918. Αυτά είναι η Άνω Αυστρία, η Κάτω Αυστρία, η Στυρία, η Καρινθία, το Σάλτσμπουργκ, το Τιρόλο και το Φόραρλμπεργκ. Τα κρατίδια του Μπούργκενλαντ και της Βιέννης ιδρύθηκαν μετά το τέλος του Α΄ Παγκοσμίου Πολέμου. Το μεγαλύτερο μέρος της έκτασης του Μπούργκενλαντ ανήκε στο Βασίλειο της Ουγγαρίας, όμως ο πληθυσμός του ήταν κατά κύριο λόγο γερμανόφωνος και έτσι η περιοχή ενσωματώθηκε στην Αυστρία. Κάθε κρατίδιο έχει τη δική του πρωτεύουσα, με εξαίρεση τη Βιέννη που είναι αυτοτελές κρατίδιο εκτός από ομοσπονδιακή πρωτεύουσα. Στη Βιέννη το Δημοτικό Συμβούλιο και ο δήμαρχος της πόλης έχουν επίσης ρόλους κοινοβουλίου (γερμανικά: Landtag‎‎) και κυβερνήτη του κρατιδίου (γερμανικά: Landeshauptmann‎‎) αντίστοιχα.

Παραπομπές
----------

1. 1 2  «Austria». *The World Factbook*. Central Intelligence Agency. 30 Απριλίου 2021. Ανακτήθηκε στις 9 Ιουνίου 2021.
2. ↑  «Austria country profile» (στα αγγλικά). *BBC News*. 2023-04-25.. Ανακτήθηκε στις 2024-01-23.
3. 1 2 3 4 5 6 7 8 9 10

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons
* Commons  Atlas of Austria, σχετικά βίντεο και φωτογραφίες στο Wikimedia Commons.
Το **μπρόκολο** είναι ετήσιο φυτό της οικογένειας των Κραμβοειδών (Σταυρανθών) του γένους Κράμβη (*Brassica*).
Είναι ένα είδος λάχανου και προήλθε από το άγριο λάχανο μετά από συνεχείς καλλιέργειες που είχαν βάση την εξέλιξη των ταξιανθιών.
Η καταγωγή του είναι από την Ιταλία εξ ου και η επιστημονική του ονομασία *Κράμβη η λαχανώδης ποικ. η ιταλική* (*Brassica oleracea var. italica*). Είναι ένα γρήγορα αναπτυσσόμενο φυτό ύψους 50-90 εκατοστών και φέρει πυκνές ταξιανθίες στο άκρο του κεντρικού άξονα και των κλαδιών.

Μορφολογία
----------

Τα χρώματα στις ανθοκεφαλές ποικίλουν από πράσινη, μωβ ή σκούρο πορτοκαλί ανάλογα με το είδος.

Υπάρχουν πολλές ποικιλίες που καλλιεργούνται στις Εύκρατες και ψυχρές περιοχές αφού το μπρόκολο είναι ανθεκτικό στις χαμηλές θερμοκρασίες.

Ο πολλαπλασιασμός του γίνεται με τη σπορά είτε απευθείας στους αγρούς είτε σε σπορεία και στη συνέχεια, αφού βγουν τα φυτάρια, γίνεται η μεταφύτευση.
Το μπρόκολο ευνοείται από την υγρασία και θέλει καλό πότισμα όταν φυτευτεί.
Η συγκομιδή των ανθοκεφαλών γίνεται 60-100 μέρες μετά από το φύτεμα ανάλογα με τις καιρικές συνθήκες και την ποικιλία.

Χρήση στη μαγειρική
-------------------

Η γεύση του μπρόκολου είναι κάτι ενδιάμεσο μεταξύ λάχανου και κουνουπιδιού.
Τρώγεται βραστό ως σαλάτα, μαγειρεμένο, ωμό και στο ξύδι (τουρσί).

Καλλιέργεια
-----------

Οι Η.Π.Α έχουν τη μεγαλύτερη παραγωγή στον κόσμο και ακολουθούν η Ιταλία, όπου είναι ιδιαίτερα αγαπητό και η Ισπανία.

Στην Ελλάδα τα τελευταία χρόνια αναπτύχθηκε πολύ η καλλιέργεια αφού αυξήθηκε και η ζήτηση.

Διατροφική αξία
---------------

Το μπρόκολο ανήκει στα πλέον πλούσια σε τροφικά συστατικά λαχανικά και είναι πλούσιο, ανάμεσα σε άλλα, σε αντιοξειδωτικά και το καροτινοειδές λουτεΐνη. Μεταξύ των αντιοξειδωτικών έχει ανιχνευθεί η σουλφοραφάνη που σε πολλές μελέτες έχει αποδειχθεί πως έχει δράση αντικαρκινική. (Σουηδικό περιοδικό Näringsmedicinskt tidskrift nr 5 - 2006).

Διατροφικές πληροφορίες ανά 100g (Πηγή: Σουηδική Υπηρεσία Ελέγχου Τροφίμων/Livsmedelsverket[*νεκρός σύνδεσμος*])

Ουσία Τιμή Μονάδα

* Ενέργεια 147 kJ
* Ενέργεια 35 kcal
* Πρωτεΐνες 3,5 g
* Υδατάνθρακες 3,1 g
* Λίπη 0,3 g
* Βιταμίνη Ε, (Άλφα-τοκοφερόλη) 0,36 mg
* Καροτένιο 920 μg
* Θειαμίνη 0,8 mg
* Ριβοφλαβίνη 0,12 mg
* Βιταμίνη C (Ασκορβικό οξύ) 83 mg
* Βιταμίνη Β3 (Νιασίνη) 0,6 mg
* Ισοδύναμα Νιασίνης 1,2 mg
* Βιταμίνη Β6 (Πυριδοξίνη) 0,21 mg
* Βιταμίνη Β9 (Φολικό οξύ) 175 μg
* Φωσφόρος 81 mg
* Σίδηρος 0,66 mg
* Κάλιο 332 mg
* Ασβέστιο 62 mg
* Μαγνήσιο 23 mg
* Νάτριο 4 mg
* Σελήνιο 0,5 μg
* Ψευδάργυρος 0,4 mg
* Ιώδιο 1 μg

Πηγές
-----

* Σουηδική Υπηρεσία Ελέγχου Τροφίμων/Livsmedelsverket[*νεκρός σύνδεσμος*]

Εξωτερικοί σύνδεσμοι
--------------------

* Λεξιλογικός ορισμός του μπρόκολο  στο Βικιλεξικό
* Πολυμέσα σχετικά με το θέμα  Broccoli στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4222003-8
* NDL: 01030639

 |

 |
Η **ρουπία** (αραβ.:روپيه) ήταν το νόμισμα της Ζανζιβάρης από το 1908 έως την 31η Δεκεμβρίου 1935. Υποδιαιρείτο σε 100 σεντς (αραβ.: سنت).

Ιστορία
-------

Η ρουπία αντικατέστησε το ριάλ Ζανζιβάρης με αναλογία 2⅛ ρουπίες = 1 ριάλ και ήταν ισοδύναμη με την Ινδική ρουπία η οποία ήταν επίσης σε χρήση στην Ζανζιβάρη. Η ρουπία Ζανζιβάρης παρέμεινε ίση με την Ινδική ρουπία μέχρι και την 1η Ιανουαρίου 1936 οπότε αντικαταστάθηκε την από το Σελίνι Ανατολικής Αφρικής με την ισοτιμία του 1½ σελίνι Ανατολικής Αφρικής = 1 ρουπία Ζανζιβάρης.

Κέρματα
-------

Το 1908 τέθηκαν στην κυκλοφορία κέρματα σε ονομαστικές αξίες του 1 και 10 σεντς από χαλκό και 20 σεντς από νικέλιο. Μετά το 1908 δεν υπήρξε καμία νεότερη έκδοση.

Τραπεζογραμμάτια
----------------

Το 1908 τέθηκαν στην κυκλοφορία από την κυβέρνηση της Ζανζιβάρης χαρτονομίσματα με ονομαστικές αξίες των 5, 10, 20, 50, 100 και 500 ρουπιών και το 1920 προστέθηκε και το χαρτονόμισμα της 1 ρουπίας. Ακολούθησαν επανεκδόσεις των χαρτονομισμάτων αυτών μέχρι και το 1928.

Πηγές
-----

* Pick, Albert (1996). Standard Catalog of World Paper Money: General Issues to 1960. Colin R. Bruce II and Neil Shafer (editors) (8th ed.). Krause Publications. ISBN 0-87341-469-1.
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.

Εξωτερικοί σύνδεσμοι
--------------------

Χαρτονομίσματα της ρουπίας
Το **ριάλ** (αραβ.:ريال) ήταν το νόμισμα της Ζανζιβάρης από το 1882 έως το 1908. Υποδιαιρείτο σε 136 πάισα (αγγ.pysa) και ήταν σε χρήση στην Ζανζιβάρη παράλληλα με την Ινδική ρουπία και το τάλιρο της Μαρίας Θηρεσίας. Το ριάλ αντικαταστάθηκε από τη ρουπία Ζανζιβάρης το 1908 με αναλογία 2⅛ ρουπίες = 1 ριάλι.

Κέρματα
-------

Το 1882 (ΕΕ 1299) τέθηκαν σε κυκλοφορία κέρματα με τις εξής ονομαστικές αξίες:

* χάλκινα νομίσματα:

* 1 πάισα

* αργυρά νομίσματα:

* ¼ ριάλ
* ½ ριάλ
* 1 ριάλ

* χρυσά νομίσματα:

* 2½ ριάλ
* 5 ριάλ

Το 1887 (Ε.Ε 1304) κόπηκαν επίσης κέρματα του 1 πάισα και μετά από αυτό καμία άλλη κοπή αργυρού ή χρυσού νομίσματος δεν έγινε.

Πηγές
-----

* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.

Εξωτερικοί σύνδεσμοι
--------------------

Νομίσματα του ριάλ